DR Nyheder har flere gange kontaktet Flixbus. Blandt andet for at høre selskabets kommentar til transportministerens udsagn om, at selskabet ikke frivilligt ville overholde anbefalingerne.

Flixbus: Travlhed kom bag på os

Flixbus ønsker ikke at medvirke i et interview med DR Nyheder, men har i stedet sendt en skriftlig kommentar fra PR Manager Jelena Jovanovic.

Her forklarer selskabet, at fjernbusserne pludselig blev fyldt med passagerer i forbindelse med påskeferien.

- Desværre bookede mange af vore passagerer billet i sidste øjeblik, hvilket betød, at vi havde flere passagerer med på visse afgange end forventet. Vi må indrømme, at det kom bag på os, og vi havde uheldigvis ikke tid nok til at indsætte ekstra busser, skriver Flixbus.

Selskabet skriver desuden, at man allerede har ændret reservationssystemet, for at overholde kravene i den nye bekendtgørelse fra transportminister Benny Engelbrecht.

OPDATERING: Flixbus er efterfølgende vendt tilbage med en skriftlig kommentar til transportminister Benny Engelbrechts (S) udsagn.